Palazzo da Monte
<s>Palazzo Da Monte je renesansna palača u sjevernotalijanskom gradu Vicenzi, koju je po svemu sudeći projektirao Andrea Palladio.</s>

<s>Historija i karakteristike 
Palača se nalazi ispred crkve Santa Corona, na uglu ulica Corona i Stefano, gdje je porodica Da Monte imala teren.</s><s>Ima dva kata, odvojena vijencem.</s><s>Jednostavnovnim prizemljem dominira portal s rustikom imeđu dva pravokutna prozora.</s><s>Gornji kat karakteriziraju tri para toskansko-dorskih pilastara koji uokviruju centralni venecijanski prozor i dva bočna prozora s trokutastim timpanonima, a ispod završnog vijenca nalazi se dorski friz s triglifima i metopama.</s>

<s>Oduvijek je bilo puno sumnji da je to paladijevo djelo, kao i dilema kad je građevina izgrađena.</s><s>Pretpostavljalo se da je to bilo četrdesetih godina 15. vijeka, ali je postojala i teza da je to napravljeno puno kasnije, na bazi mladenačkog projekta majstora, ali najviše zbog natpisa isklesanog na vijencu iznad portala sa imenom naručitelja Battiste Da Monte i datumom 1581.</s>

<s>Stilske i kompozicijske karakteristike fasade imaju brojne sličnosti sa Palladijevim ranim projektima.</s><s>Stoga bi to mogao biti projekt iz 1440-ih kada je arhitekt eksperimentirao sa arhitektonskim novinama 15. vijeka i bio je pod jakim utjecajem Bramantea i Rafaela nakon svog prvog putovanja u Rim 1541. godine.</s><s>Tad je usvojio vokabular koji je tih godina primjenio na Palazzo Civena.</s>

<s>Novija arhivska istraživanja potvrdila su tezu da je palača podignuta između 1550. i 1554. godine.</s><s>Dekoracija i drugi završni radovi izvedeni su naknadno, sve do datuma istaknutog na fasadi.</s><s>Ono što je sigurno je da su manjkavosti u izradi i razmještaju elemenata (nepravilan razmak triglifa i metopa), rezultat toga što sam Palladio nije bio direktno povezan sa realizacijom.</s><s>Zbog tog neki historičari umjetnosti pretpostavljaju da je to obavio Domenico Groppino.</s>

<s>Tokom 19. vijeka na palači su izvršene brojne preinake od strane Tommasa Becege.</s><s>Pretpostavlja se da je u tom periodu prizemlje dobilo rustikalni malter, koji je kasnije uklonjen.</s><s>Za vrijeme restauratorskih radova provedenih 1970-ih u desnoj prostoriji prizemlja, kao i po nekim sobama gornjeg kata, otkrivene su freske.</s>

<s>Palazzo Da Monte je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze
 Palazzo Da Monte (na portalu Citta di Vicenza)</s>

<s>Monte
Monte
Renesansne građevine u Italiji
Paladijeve građevine
Svjetska baština u Italiji</s>

